Վահան Հովհաննեսյան
Վահան Էդուարդի Հովհաննեսյան (), հայ քաղաքական գործիչ, Հայ Հեղափոխական Դաշնակցության անդամ։ Ազգային ժողովի պատգամավոր (1999-2013), 2008 թվականի ՀՀ նախագահական ընտրությունների թեկնածու։

Կենսագրություն 

Վահան Հովհաննեսյանը 1978 թվականին ավարտել է Մոսկվայի մանկավարժական համալսարանը գիտական կոչումներով պատմության և հնագիտության մեջ։ 1978-1980 թթ. ծառայել է խորհրդային բանակում։ Հաջորդ ինը տարիները «Էրեբունի» թանգարանում եղել է գիտաշխատող և գիտահետազոտական բաժնի վարիչ։ 1989 թ. Հովհաննեսյանը գիտաշխատող է եղել ՀՀ ԳԱԱ հնագիտության և ազգագրության ինստիտուտում։

Քաղաքական գործունեություն 
1990-1992 թթ. Վահան Հովհաննեսյանը մասնակցել է Արցախի ազատագրական պայքարին։ Նաև անդամագրվել է ՀՅԴ Հայաստանի Կենտրոնական կոմիտեին և 1992-1995, անդամ է եղել ՀՅԴ-ի բյուրոյին։ 1995-1998 թթ. բանտարկված է եղել՝ քաղաքական դրդապատճառներով (հետագայում չհաստատված մեղադրանքներով)։ 1998-1999 թթ. աշխատել է ՀՀ Նախագահի խորհրդական, տեղական ինքնակառավարման հարցերով հանձնաժողովի նախագահ։ 1999-2003 թթ.՝ ԱԺ պատգամավոր է եղել (թիվ 17 ընտրատարածք)։ Ընտրվել է ՀՀ ԱԺ պաշտպանության, ազգային անվտանգության և ներքին գործերի մշտական հանձնաժողովի նախագահ։

2003, 2007, 2012 թվականներին ԱԺ պատգամավոր է ընտրվել ՀՅԴ համամասնական ընտրացուցակով։ Հունիսի 12, 2003 թվականին և 2007 թ. հունիսի 7-ին ընտրվել է ԱԺ նախագահի տեղակալ, հրաժարական է ներկայացրել 2008 թ.։ Հովհաննիսյանը ՀՅԴ-ի թեկնածուն էր 2008 թվականի Հայաստանի նախագահական ընտրություններին։

2013 թ. դեկտեմբերի 28-ին ՀՀ Նախագահի հրամանագրով նշանակվել էր Գերմանիայի Դաշնային հանրապետությունում ՀՀ արտակարգ և լիազոր դեսպան։

Մահացել է 2014 թվականի դեկտեմբերի 28-ին շագանակագեղձի քաղցկեղ հիվանդության բարդությունից։

Երկեր 
 «Մանդիլիոն» վեպ (ռուսերեն, հայերեն, անգլերեն), 2013

Ծանոթագրություններ

Արտաքին հղումներ 

Հարցազրույցներ ՄեդիաՄաքս
Հայաստանի Հանրապետության Ազգային Ժողովի պատգամավորներ

Հայ քաղաքական գործիչներ
ՀՀ Ազգային ժողովի պատգամավորներ
ՀՀ արտակարգ և լիազոր դեսպաններ
ՀՅԴ անդամներ
ՀՀ ԱԺ 2-րդ գումարման պատգամավորներ
ՀՀ ԱԺ 3-րդ գումարման պատգամավորներ
ՀՀ ԱԺ 4-րդ գումարման պատգամավորներ
ՀՀ ԱԺ 5-րդ գումարման ընթացքում լիազորությունները դադարեցրած պատգամավորներ
Հայ կալանավորներ և ձերբակալվածներ
Հայ պատմաբաններ
Հայ հնագետներ
Քաղցկեղից մահացածներ